|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, fakss 64497730, e-pasts: dome@gulbene.lv, www.gulbene.lv  ­­­­­­­­­­­­­­­ | | |

**PROTOKOLS**

**Gulbenē**

**2022. gada 12.augustā Nr.GND/2.29.2/22/1**

**Vērtēšanas komisija sasaukta** 2022. gada 12.augustā

**Vērtēšanas komisiju atklāj** plkst. 14:00

**Vērtēšanas komisiju vada**

komisijas priekšsēdētājsGulbenes novada pašvaldības priekšsēdētāja padomnieks

attīstības, projektu un būvniecības jautājumos **Jānis Barinskis**

**Vērtēšanas komisiju protokolē**

Komisijas sekretāre Gulbenes novada pašvaldības Attīstības un iepirkumu nodaļas projektu

vadītāja **Zane Pūcīte**

**Vērtēšanas komisijā** piedalās (komisijas locekļi):

Daiga Gargurne - Biedrība “SATEKA” valdes priekšsēdētāja

Ieva Kalniņa - Vidzemes plānošanas reģiona Teritoriālās plānošanas nodaļas

vadītāja

Jānis Kupcis - Galgauskas pagasta pārvaldes vadītājs

Tīna Žmuida - Biedrība “tabureTE” valdes locekle

Zane Pūcīte - Gulbenes novada pašvaldības Attīstības un iepirkumu nodaļas

projektu vadītāja

**Vērtēšanas komisijā** nepiedalās (komisijas locekļi):

Eduards Garkuša - Gulbenes novada pašvaldības Juridiskās un personālvadības nodaļas vecākais Jurists

Laima Šmite-Ūdre - Gulbenes novada pašvaldības Īpašumu pārraudzības nodaļas

ainavu arhitekte

**Sanāksmes mērķis:** pašvaldības līdzdalības budžetēšanas projektu konkursa 13 pieteikumu izskatīšana un vērtēšana atbilstoši konkursa nolikumam.

**Darba kārtība:**

1. 2022. gada Gulbenes novada pašvaldības līdzdalības budžetēšanas projektu konkursa projektu pieteikumu izskatīšana, lemšana par projektu nodošanu balsošanai iedzīvotājiem vai noraidīšanu.
2. **2022. gada Gulbenes novada pašvaldības līdzdalības budžetēšanas projektu konkursa projektu pieteikumu izskatīšana, lemšana par projektu nodošanu balsošanai iedzīvotājiem vai noraidīšanu.**

Konkursa vērtēšanas komisija sēdes darbu uzsāk plkst.14:00. Sēdei attālināti pievienojas komisijas locekle Ieva Kalniņa.

J. Barinskis atklāj komisijas sēdi un ziņo, ka šodienas darba kārtībā ir izskatīt 13 saņemto pieteikumu atbilstību nolikuma prasībām un lemt par projektu nodošanu balsošanai iedzīvotājiem vai noraidīšanu. J. Barinskis atzīst, ka bija gaidījis lielāku iedzīvotāju aktivitāti un vairāk pieteikumu, bet tomēr skaits ir pietiekošs, lai katrā balsošanas apgabalā būtu konkurence. Z. Pūcīte norāda, ka visiem 13 pieteikumiem ir veikta priekšizpēte un pārbaudīta atbilstība nolikuma prasībām, t.i., vai atbilst iesniegšanas nosacījumiem.

**[..]**

* 1. **PROJEKTA NR.13 IZSKATĪŠANA**

Projekta nosaukums: Pop-up kultūrsala Spārītes parkā

Iesniedzējs: biedrība “Uzņēmīgi Gulbenes novadam”

Projekta realizācijas vieta: Spārītes parks, Gulbene, Gulbenes novads (kadastra apzīmējums:50010030027), Spārītes parka atjaunotā zona, saliņa.

Projekta realizēšanai iespējami nepieciešamais finansējums: **35 000 EUR.**

Z. Pūcīte informē, ka biedrība atbilst nolikuma prasībām, norādītā realizācijas vieta ir pašvaldības īpašums, kā arī projekts tika iesniegts norādītajā termiņā. J. Barinskis secina, ka tāme ir sastādīta korekti, atbilstoši šī brīža izmaksām.

J. Barinskis norāda, ka tāmē ir norādīts, ka performances platforma ir ar demontējamu rāmi. J. Barinskis rosina sazināties ar projekta iesniedzējiem un precizēt pieteikumu, performances platformu paredzot stacionāru.

Komisija balso par projekta (precizēta) nodošanu iedzīvotāju balsojumam.

Balsošanas rezultāts: par – 6 (J. Barinskis, D. Gargurne, I. Kalniņa, J. Kupcis, T. Žmuida, Z. Pūcīte), pret – 0, atturas – 0.

**Komisija nolemj:**

**Nodot balsošanai iedzīvotājiem** biedrības “Uzņēmīgi Gulbenes novadam” iesniegto projektu “Pop-up kultūrsala Spārītes parkā”.

Komisija darbu beidz plkst. 15:30

Komisijas priekšsēdētājs **J. Barinskis**

Komisijas sekretāre **Z. Pūcīte**